CELEX: 62020TB0100
Language: sk
Date: 2021-10-14 00:00:00
Title: Vec T-100/20: Uznesenie Všeobecného súdu zo 14. októbra 2021 – Junqueras i Vies/Parlament („Žaloba o neplatnosť – Inštitucionálne právo – Člen Parlamentu – Výsady a imunity – Žiadosť s cieľom ochrany výsad a imunity – Rozhodnutie predsedu Parlamentu nevyhovieť tejto žiadosti – Nedostatok záujmu na konaní – Neprípustnosť“)

13.12.2021   
            
            
               SK
            
            
               Úradný vestník Európskej únie
            
            
               C 502/28
            
         
      Uznesenie Všeobecného súdu zo 14. októbra 2021 – Junqueras i Vies/Parlament
      (Vec T-100/20) (1)
      
      („Žaloba o neplatnosť - Inštitucionálne právo - Člen Parlamentu - Výsady a imunity - Žiadosť s cieľom ochrany výsad a imunity - Rozhodnutie predsedu Parlamentu nevyhovieť tejto žiadosti - Nedostatok záujmu na konaní - Neprípustnosť“)
      (2021/C 502/43)
      Jazyk konania: španielčina
      
         Účastníci konania
      
      
         Žalobca: Oriol Junqueras i Vies (Sant Joan de Vilatorrada, Španielsko) (v zastúpení: M. Marsal i Ferret, advokát)
      
         Žalovaný: Európsky parlament (v zastúpení: N. Görlitz a C. Burgos, splnomocnení zástupcovia)
      
         Predmet veci
      
      Návrh na základe článku 263 ZFEÚ na zrušenie rozhodnutia predsedu Parlamentu z 10. decembra 2019 nevyhovieť žiadosti, podanej okrem iného v mene žalobcu, s cieľom ochrany jeho imunity uvedenej v článku 9 prvom a druhom odseku Protokolu č. 7 o výsadách a imunitách Európskej únie
      
         Výrok
      
      
                  1.
               
               
                  Žaloba sa ako neprípustná zamieta.
               
            
                  2.
               
               
                  Konanie o návrhu Španielskeho kráľovstva na vstup vedľajšieho účastníka do konania sa zastavuje.
               
            
                  3.
               
               
                  Oriol Junqueras i Vies znáša svoje vlastné trovy konania a je povinný nahradiť trovy konania, ktoré vznikli Európskemu parlamentu.
               
            
                  4.
               
               
                  Španielske kráľovstvo znáša svoje vlastné trovy konania.
               
            
         (1)  Ú. v. EÚ C 114, 6.4.2020.